Na temelju članka 7. Pravilnika o upisu djece i ostvarivanju prava i obveza korisnika usluga Dječjeg vrtića Suncokret, Upravno vijeće Dječjeg vrtića Suncokret na 1. sjednici dana 2.5.2018. godine objavljuje

**JAVNU OBJAVU UPISA DJECE**

**U REDOVNI PROGRAM I PROGRAM PREDŠKOLE**

**DJEČJEG VRTIĆA SUNCOKRET**

**ZA PEDAGOŠKU 2018./19. GODINU**

 Zahtjevi za upis djece u redovni program Dječjeg vrtića Suncokret u Slatini i Područnog odjela u Mikleušu primat će se od 2. svibnja do zaključno 30. svibnja 2018. godine u prostorijama Dječjeg vrtića Suncokret, Slatina i Područnog odjela Mikleuš svakog radnog dana u vremenu od 7.00 do 15.00 sati.

 Zahtjev za upis djece podnose korisnici usluga koji imaju prebivalište na području Grada Slatine i Općine Nova Bukovica (za Dječji vrtić Suncokret u Slatini) te Općine Mikleuš (za Područni odjel u Mikleušu).

 Zahtjev za upis podnosi se na posebnom obrascu koji se može preuzeti u prostorijama Dječjeg vrtića ili na mrežnim stranicama Dječjeg vrtića ([www.vrtic-suncokret.hr](http://www.vrtic-suncokret.hr)).

Zahtjev za upis predaje se osobno ravnateljici vrtića ili osobi koju ravnateljica za to ovlasti.

 U vrtić se upisuju djeca od navršene 3. godine života do polaska u osnovnu školu. Iznimno se mogu upisati i djeca mlađa od 3 godine ako je to organizacijski moguće provesti.

Ukoliko se potreban broj djece na upiše u navedenom roku, vrijeme upisa djece produžava se do popune kapaciteta vrtića.

Ako broj zahtjeva za upis u vrtić bude veći od trenutnih kapaciteta, a ukoliko organizacijski ne bude moguće osigurati proširenje kapaciteta vrtića, djeca će se upisivati prema redoslijedu predaje Zahtjeva za upis, do popune kapaciteta. Prednost pri upisu u redovni program Dječjeg vrtića imaju djeca u godini pred polazak u školu, zbog obaveznog programa predškole.

Na upis odnosno pri predaji Zahtjeva za upis, potrebno je dovesti dijete koje se upisuje u Dječji vrtić.

Djeca koja su dosadašnji polaznici vrtića i za koju su roditelji – staratelji u vrtiću već potpisali obnovu upisa za sljedeću pedagošku godinu, smatraju se i dalje upisanima u vrtić i njihov Ugovor o boravku djece u vrtiću vrijedi i dalje.

 Roditelji – staratelji djece koja su Odlukom o upisu djece (novo)upisana u Dječji vrtić Suncokret u Slatini i Područni odjel Mikleuš za pedagošku 2018./19. godinu, dužni su se od 20. do 31.8. javiti u Dječji vrtić u koji je dijete upisano i potpisati Ugovor o boravku djeteta u vrtiću. U protivnom će se smatrati da su odustali od upisa svog djeteta u vrtić i njihovo mjesto će se popuniti djecom s liste čekanja na upis.

Odluka o upisu s konačnim popisom upisane djece bit će objavljena na oglasnoj ploči vrtića 01.06.2018. godine i podnositelji zahtjeva za upis neće se pojedinačno obavještavati o rezultatima upisa.

Podnositelji zahtjeva za upis nezadovoljni Odlukom o upisu imaju pravo u roku od 15 dana od dana objave iste podnijeti žalbu u pisanom obliku Upravnom vijeću Dječjeg vrtića Suncokret.

Potvrdu o obavljenom liječničkom pregledu i ostale dokumente (potvrda o mjestu prebivališta i rodni list djeteta) roditelji - staratelji su obvezni predati ravnateljici u vrtiću najkasnije prvoga dana dolaska djeteta u vrtić.

Sve informacije o upisima objavit će se putem web-stranice Dječjeg vrtića Suncokret, oglasne ploče u vrtićima, promotivnih letaka te putem Radio Slatine.

Sve obavijesti u vezi upisa mogu se dobiti na telefon 401-414 ili 098-179-2075 svakog radnog dana od 7.00 do 15.00 sati.

KLASA: 601-02/18-05-15

URBROJ: 2189-75-05-18-15

 Predsjednica Upravnog vijeća

 \_\_\_\_\_\_\_\_\_\_\_\_\_\_\_\_\_\_\_\_

 Božica Majhen